Michaela Pašteková

Mgr. Michaela Pašteková, PhD. (* 2. február 1982, Bratislava) je pedagogička na Vysokej škole výtvarných umení v Bratislave (VŠVU), známa najmä ako bývalá detská hviezda z obdobia medzi rokmi 19902000 vďaka spolupráci s Petrom Nagyom a interpretka piesní ako „Mandarinka Darinka“ alebo „Sprayer - frayer“. Ako speváčka vydala tri sólové albumy a získala dve zlaté platne. Od roku 2005 sa venuje pedagogickej a kurátorskej činnosti v oblasti teórie fotografie a estetiky.

Hudobné začiatky a úspechy 
Narodila sa 2. februára 1982 v Bratislave. Od malička rada spievala, v štyroch rokoch ju rodičia prihlásili do speváckeho krúžku. Na intervenciu starého otca, ktorý sa hudbe venuje celý život, ju rodičia prihlásili aj do konkurzu na detských spevákov, ktorý robil Peter Nagy. Ten chcel v časoch, keď ešte neexistovali speváčky ako Britney Spears a pod. na slovenskú hudobnú scénu priniesť hudobný „idol“ deťom a tínedžerom. Spolu s Michaelou sa ním stal aj Martin Madej. Peter napísal Michaele pesničky, ktoré oslovili viaceré vekové skupiny a aj preto sa veľmi dobre uchytili a albumy dobre predávali.

Už ako osemročná spievala na albume P. Nagya Hrajme sa na Petra, o dva roky neskôr naspievala hit „Mandarinka Darinka“. Jej úspech ju podnietil k tomu, aby sa rozhodla vydať svoj prvý sólový album s názvom Sprayer - Frayer. Z neho pochádza ďalší rovnomenný hit „Sprayer“. Piesne z albumu dosahovali najvyššie priečky hitparád a album získal Zlatú platňu. 
O 2 roky neskôr vydala ďalší „zlatý“ album Hey Pepe!.

V poradí tretí album s názvom 16 bol vydaný k jej 16. narodeninám.

Michaela ešte ďalšie dva roky koncertovala a vo svojich 18. rokoch ukončila aktívnu spevácku kariéru. V roku 2000 ešte hudobné vydavateľstvo dodatočne vydalo výberový album Michaela - Hity.

Štúdium a práca 
Po ukončení aktívnej speváckej kariéry v roku 2000 išla študovať odbor Estetiku na Filozofickú fakultu Univerzity Komenského v Bratislave. Začala sa viac venovať písaniu a publikačnej činnosti, napríklad pre noviny Slovo alebo Hospodárske noviny, kde napísala takmer 450 článkov.

Od roku 2005 pôsobí na VŠVU v Bratislave, kde v roku 2011 obhájila dizertačnú prácu na Katedre teórie a dejín umenia. V súčasnosti pôsobí na VŠVU ako koordinátorka Centra výskumu a odborná asistentka na Sekcii vizuálnych a kultúrnych štúdií. Vedie semináre z estetiky, filozofie a teórie fotografie. V rámci výskumu sa špecializuje na estetiku súčasnej fotografie, vplyv digitalizácie na fotografiu a teória fotografie, postavenie fotografického obrazu v kontexte vizuálnych štúdií, súčasných tendencií v teórii fotografie a pod. Popri publikačnej činnosti sa venuje aj kurátorským projektom, v ktorých zviditeľňuje nádejných mladých slovenských fotografov, ku ktorým patria napríklad Peter Ančic, Peter Cibák, Ján Kekeli, Jaro Žiak alebo Šymon Kliman.

Diskografia

Vlastné albumy a single 

Diskografia podľa www.discogs.com

Albumy ako hosť 
 Hrajme sa na Petra (1990)
 Peter Nagy a deti I. (1992)

Publikačná činnosť (výber) 
Antiprázdne fantastično Karola Barona (rozhovor s Albertom Marenčinom, Jurajom Mojžišom a Egonom Gálom). In: Slovo 40/2004, ISSN 1336-2984, 6. ročník, strany 4 – 5.
Jacques Derrida: Naučiť sa konečne žiť. In: Anthropos č. 8/2006, strana 13.
Večne je zelený. In: Rodinné striebro. F. R. & G. 2006
Závislosť  na neznámom. In: Anthropos č. 9/2006, ISSN 1336-5541
Obrazy v Obraze. In: Kino-Ikon. č. 1/2006
Gavulová, L. – Kovalčik, J. – Pašteková, M. – Vančo, F.: Photoport. Slovart, 2009, 144 strán
Sound of Face /Face of Sound. In: VŠVU – up – (to) – date (katalóg). VŠVU, ISBN 978-80-89259-27-4, 2009, strany 20 – 25.
Lucia Stráňaiová – Artist Statement. In: Essl Art Award Cee (katalóg). Vienna: Edition Sammlung Essl, 2009, strana 69
Dva domy jedného pána. In: ERA 21, č. 6/2009.
Stará hra s novými pravidlami. In: Anthropos, ISSN 1336-5541, Vydavateľstvo Kalligram, 2009, č. 2, strany 13 – 20.
John Berger: O pohledu. In: World Literature Studies: časopis pre výskum svetovej literatúry SAV, ISSN 1337-9275, 2010, roč. 2, č. 2, strany 97 – 99. 
Fotografický virtuóz Ansel Adams. In: Fotonoviny, OZ Fotofo, 2010, č. 10, strana 7.
Container. In: Mrvová, Juliana: Deleuze na pláži. Ofprint JH, 2010, ISBN 978-80-89037-27-8, strany 9 – 10.
Od fotografie k postfotografii. Relevantnosť dichotómie analógového a digitálneho obrazu. Dizertačná práca, VŠVU, 2010
Pašteková, M. – Stacho, Ľ. (eds.): Mladé médium. VŠVU, 2011, 192 strán
Fotografia je pánom aj otrokom skutočnosti : Lucia Stráňaiová, Michaela Pašteková, Open Gallery, Slovensko. In Artalk. - Brno : Občanské sdružení Artalk, 2013. ISSN 1805-6989, 5. 7. 2013, online.
Putovanie krajinou Martina Kleibla. In Foto noviny. - Bratislava : Stredoeuropský dom fotografie - Fotofo, 2012. ISSN 1337-6454, 2013, č. 25, s. 5.

Kurátorská činnosť (výber) 
Peter Ančic – Husáková generácia. Photoportgallery, Bratislava, 21. 1. – 12. 2. 2010.
Jaroslav Žiak a Šymon Kliman – Hrdinovia. Photoportgallery, Bratislava, 11. 5. – 25. 5. 2010.
Presahy (Peter Ančic – Lukáš Betinský – Alex Zelina). Turčianska galéria, Martin, 11. 11. 2010 – 6. 2. 2011 (spolu so Silviou Rajčanovou).
Šymon Kliman – Partizáni. Galéria Francúzskeho inštitútu, Bratislava, 6. 10. – 10. 5. 2011
Mladé médium (kapitola Portrét). Mesiac fotografie, Dom umenia, Bratislava, 1. 11. – 30. 11. 2011
Peter Berko Berowsky: I am not a deviant because I am a photographer, Pisztoryho palác, Bratislava, 2. 11. - 23. 11. 2012
Peter Cibák: Andrej, Pisztoryho palác, Bratislava, 2. 11. - 23. 11. 2012 
Ján Kekeli: Obrazy krajiny, Photoport, Bratislava, 2. 11. - 23. 11. 2012 
Peter Cibák: OBJEKTívna fotografia, Galéria Artotéka, Bratislava, 16. 7. – 20. 9. 2013 
Peter Berko, Peter Cibák, Lucia Stráňaiová, Magda Stanová, Terézia Golasová: VRSTVY - LAYERS, Galéria Medium, Bratislava, 7. 3. – 31. 3. 2013
Ján Kekeli: V krajine / In the Country. Stredoeurópsky dom fotografie, Bratislava, 13. 03. - 21. 04. 2013.
Juraj Fifik, Tomáš Manina: Budovanie Slovenska II. Design Factory, Bratislava, 25. 10. - 17. 11. 2013.

Referencie

Zdroj 
 Profil zamestnanca  a súvisiace stránky na VŠVU
 Index profesora na www.pindex.sk
 Diskografia na www.discogs.com
 Autorizované rozhovory publikované na zena.sme.sk, i-lemon.sk a www.hokejportal.net

Autori a interpreti detskej hudby
Slovenské speváčky
Slovenskí fotografi
Slovenskí vysokoškolskí pedagógovia
Osobnosti z Bratislavy
Absolventi Filozofickej fakulty Univerzity Komenského v Bratislave
Vyučujúci na Vysokej škole výtvarných umení v Bratislave